1. CIA's påståede brug af europæiske lande ved transport og ulovlig tilbageholdelse af fanger (fortsat afstemning) 
Efter afstemningen om ændringsforslag 268
Cem Özdemir
(DE) Hr. formand! Det mundtlige ændringsforslag kommer efter nr. 82 og er afstemt med ordføreren hr. Fava, som støtter det mundtlige ændringsforslag. Jeg læser op:
(EN) "beklager, at anklagerne ved Hamburg North efterforskede tre journalister fra magasinet Stern og en medarbejder ved Financial Times Deutschland på grundlag af formodning om medvirken til afsløring af hemmeligheder".
(Parlamentet forkastede det mundtlige ændringsforslag)
Før afstemningen om ændringsforslag 31
Ignasi Guardans Cambó
(FR) Dette er et mundtligt ændringsforslag, som blot ajourfører oplysningen. Det vedrører følgende tilføjelse til sidste del af punkt 110:
(EN) "noterer sig den afgørelse, som de spanske myndigheder har truffet om at deklassificere efterretningstjenesternes hemmelige dokumenter om benyttelse af spanske lufthavne ved CIA-flyvninger;". Dette er en ajourføring.
José Ignacio Salafranca Sánchez-Neyra
(ES) Hr. formand! For at besvare hr. Guardans Cambós forslag positivt og forsøge at redde hans mundtlige ændringsforslag vil jeg gerne foreslå forsamlingen - og det vil min gruppe kunne acceptere - at vi blot tilføjer "på anmodning af dommeren ved den nationale domstol".
Hvis det er muligt, hr. formand, kan vi acceptere det. Hvis det ikke er muligt, hr. formand, vil min gruppe modsætte sig.
(Parlamentet vedtog det ændrede mundtlige forslag)
Raül Romeva i Rueda
(ES) Hr. formand! Jeg tager ordet for at sige, at vi i overensstemmelse med ordføreren - der også vil stille et mundtligt ændringsforslag senere i henhold til artikel 184 - har accepteret at trække ændringsforslaget i dette afsnit tilbage, så vi kan støtte ordførerens ændringsforslag i forbindelse med artikel 184. Vi trækker således vores ændringsforslag til dette afsnit tilbage.
Giusto Catania
(IT) Hr. formand! Af samme grund som den, hr. Romeva i Rueda nævnte, vil jeg og hr. Meyer Pleite, som stillede det pågældende ændringsforslag, også gerne trække vores ændringsforslag tilbage.
Før afstemningen om ændringsforslag 234 og 235
Formanden
Også her har jeg brug for en præcisering fra ordføreren. Hr. Fava, bortfalder ændringsforslag 234 og 235 efter Deres mening efter den afstemning, der lige har fundet sted?
Giovanni Claudio Fava 
Hr. formand! De er indbyrdes forenelige.
Simon Coveney
(EN) Hr. formand! Jeg har en bemærkning til forretningsordenen. Jeg har stillet et ændringsforslag til punkt 125 på vegne af PPE-DE-Gruppen. Det er ændringsforslag 258, og det lader til, at De har sprunget det over. Jeg ser gerne, at vi holder en afstemning om det ændringsforslag.
Før afstemningen om ændringsforslag 258
Ewa Klamt
(DE) Hr. formand! Jeg vil gerne gøre min gruppe opmærksom på, at der er tale om en fejl på afstemningslisten. Vi stemmer med et plus her.
Gay Mitchell
(EN) Hr. formand! Jeg har en bemærkning til forretningsordenen. Selv tolkene kan ikke følge med. Vil De være så venlig at sætte tempoet ned. Der er medlemmer, som stemmer forkert.
(Bifald)
Efter afstemningen om punkt 184
Giovanni Claudio Fava 
Hr. formand! Jeg vil stille et mundtligt ændringsforslag til punkt 184. Jeg læser det op på engelsk:
(EN) "er meget bekymret over oplysningerne i Portugals luftkontrolregister om militærflys mellemlandinger på miltærbaser i Europa på vej til og fra Guantánamo".
(Parlamenet forkastede det mundtlige forslag)
Før afstemningen om ændringsforslag 242
Giovanni Claudio Fava 
Hr. formand! Mit mundtlige ændringsforslag tager sigte på tilføjelsen af følgende sætning: "opfordrer medlemsstaterne til hurtigst muligt at undertegne ovennævnte konvention."
(Parlamentet forkastede det mundtlige ændringsforslag)
